Ordonanța Curții (Camera a cincea) din 31 martie 2011 – EMC Development/Comisia
(Cauza C‑367/10 P)
„Recurs – Înțelegeri – Piața europeană a cimentului – Acțiune în anulare îndreptată împotriva unei decizii de respingere a unei plângeri referitoare la adoptarea unui standard armonizat pentru ciment – Procedură de adoptare a standardului – Caracterul obligatoriu al standardului – Recurs în parte vădit inadmisibil și în parte vădit nefondat”
1.                     Recurs – Motive – Neidentificarea erorii de drept invocate – Inadmisibilitate [art. 256 TFUE; Statutul Curții de Justiție, art. 58 primul paragraf; Regulamentul de procedură al Curții, art. 112 alin. (1) lit. (c)] (a se vedea punctele 39, 40 și 58)
2.                     Recurs – Motive – Insuficiența motivării – Conținutul obligației de motivare (Statutul Curții de Justiție, art. 36 și art. 53 primul paragraf; Regulamentul de procedură al Tribunalului, art. 81) (a se vedea punctele 46 și 48)
3.                     Recurs – Motive – Încălcarea interdicției de a se pronunța cu privire la un motiv nou – Argument care constituie o simplă dezvoltare a unui argument invocat în memoriul în apărare – Motiv vădit nefondat [Regulamentul de procedură al Tribunalului, art. 48 alin. (2) primul paragraf] (a se vedea punctele 57 și 62-64)
4.                     Concurență – Procedură administrativă – Examinarea plângerilor – Obligația Comisiei de a se pronunța printr‑o decizie cu privire la existența unei încălcări – Inexistență – Motivarea deciziilor de clasare – Conținut [Regulamentul nr. 17 al Consiliului, art. 3, și Regulamentul nr. 1/2003 al Consiliului, art. 7; Regulamentul nr. 2842/98 al Comisiei, art. 6, și Regulamentul nr. 773/2004 al Comisiei, art. 7 alint (1)] (a se vedea punctele 72-76)
5.                     Recurs – Motive – Motiv formulat împotriva unui considerent al hotărârii care nu servește la fundamentarea dispozitivului acesteia – Motiv inoperant (a se vedea punctul 78)
6.                     Recurs – Motive – Motiv invocat pentru prima oară în cadrul recursului – Inadmisibilitate (Statutul Curții de Justiție, art. 51) (a se vedea punctele 92 și 107)
7.                     Recurs – Motive – Simplă repetare a motivelor și a argumentelor prezentate în fața Tribunalului – Inadmisibilitate [art. 256 TFUE; Statutul Curții de Justiție, art. 58 primul paragraf; Regulamentul de procedură al Curții, art. 112 alin. (1) lit. (c)] (a se vedea punctele 102 și 104)
8.                     Recurs – Motive – Apreciere greșită a faptelor – Inadmisibilitate – Control exercitat de Curte cu privire la aprecierea elementelor de probă – Excludere, cu excepția cazurilor de denaturare (a se vedea punctul 108)
Obiectul
Recurs formulat împotriva Hotărârii Tribunalului (Camera a cincea) din 12 mai 2010, EMC Development/Comisia (T‑432/05), prin care Tribunalul a respins o acțiune vizând anularea Deciziei Comisiei din 28 noiembrie 2005 de respingere a plângerii reclamantei întemeiate pe articolul 2 alineatul (2) din Regulamentul nr. 17 și referitoare la pretinse practici concertate ale producătorilor europeni de ciment Portland constând în determinarea adoptării unui standard european pentru ciment (EN 197-1) care ar fi destinat să excludă de pe piață produse și tehnologii concurente
Dispozitivul
1)
Respinge recursul.
2)
Obligă EMC Development AB la plata cheltuielilor de judecată.